Petrus Matthias Snickers

Petrus Matthias Snickers (født 11. april 1816 i Rotterdam i Nederland, død 2. april 1895 i Utrecht) var en nederlandsk katolsk prelat og biskop av Haarlem og senere erkebiskop av Utrecht.

Liv og virke 
Den 31. juli 1877 ble Snickers utnevnt til biskop av Haarlem. Han ble bispeviet den 2. september 1877 i katedralen i Haarlem av erkebiskop Andreas Ignatius Schaepman, primas av den nederlandske kirke. Medkonsekratorer var ostindiamisjonæren erkebiskop Petrus Maria Vrancken med virke i Nederlandsk India og erkebiskop Henricus van Beek av Breda. 

Rundt seks år etter ble han den 3. april 1883 utnevnt til erkebiskop av Utrecht.

Lite er kjent om hans virke som erkebiskop. Selv var han ikke aktiv i sosiale og politiske bevegelser, men han ga dem sin moralske støtte. Sånn sett var han også støtte og bærebjelke for fader Alphons Ariëns som organiserte arbeiderne. Slik var han også forskjellig fra sin etterfølger i Haarlem, biskop Caspar Josefus Martinus Bottemanne, som foretrakk la de høyere klasse' trå til for arbeiderklassen med den omsorg de yte.

Erkebiskop Snickers er blitt beskrevet som en mann av få ord, en vis menneskekjenner, behagelig av vesen, høflig, og som en uavhengig tenker..

Han døde den 2. april 1895, 79 år gammel.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayr (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877

Referanser

Nederlandske katolske biskoper
Personer fra Rotterdam
Linjen von Bodman